แฮมป์เชอร์

แฮมป์เชอร์ หรือ แฮมป์เชียร์ (; , ; ย่อ Hants.) เป็นเทศมณฑลพิธีการในภูมิภาคเซาท์อีสต์อิงแลนด์ ประเทศอังกฤษ มีอาณาเขตติดต่อกับบาร์กเชอร์ทางทิศเหนือ เซอร์รีย์และเวสต์ซัสเซกซ์ทางทิศตะวันออก ไอล์ออฟไวต์ซึ่งตั้งอยู่อีกฟากหนึ่งของช่องแคบโซเลนต์ทางทิศใต้ ดอร์เซตทางทิศตะวันตก และวิลต์เชอร์ทางทิศตะวันตกเฉียงเหนือ เมืองเซาแทมป์ตันเป็นชุมชนเมืองที่มีขนาดใหญ่ที่สุดของเทศมณฑล

แฮมป์เชอร์มีพื้นที่  และมีประชากรประมาณ 1,844,245 คนใน ค.ศ. 2024 เมืองเซาแทมป์ตันตั้งอยู่ทางตอนใต้ และเมืองพอร์ตสมัทอยู่ทางตะวันออกเฉียงใต้ ทั้งสองเมืองเป็นส่วนหนึ่งของเขตเมืองขยายเซาท์แฮมป์เชอร์ นอกจากนี้ยังมีเขตเมืองขยายอีกแห่งหนึ่งทางตะวันออกเฉียงเหนือ ซึ่งรวมถึงฟาร์นโบโรและออลเดอร์ช็อต และขยายต่อเนื่องเข้าไปในบาร์กเชอร์และเซอร์รีย์ พื้นที่ส่วนที่เหลือของเทศมณฑลส่วนใหญ่เป็นชนบท โดยมีชุมชนสำคัญ ได้แก่ เบซิงสโตกทางตอนเหนือ แอนโดเวอร์ทางตะวันตกเฉียงเหนือ และวินเชสเตอร์ซึ่งตั้งอยู่ตอนกลาง ในด้านการปกครองท้องถิ่น แฮมป์เชอร์ประกอบด้วยเทศมณฑลนอกมหานครซึ่งแบ่งออกเป็น 11 อำเภอ และเขตอำนาจเดี่ยว (unitary authority) 2 แห่ง ได้แก่ พอร์ตสมัทและเซาแทมป์ตัน ในอดีตเทศมณฑลนี้เคยมีอาณาเขตรวมถึงเมืองบอร์นมัทและไครสต์เชิร์ช ซึ่งปัจจุบันอยู่ในดอร์เซ็ต รวมทั้งไอล์ออฟไวต์ด้วย ซึ่งปัจจุบันแยกเป็นอีกเทศมณฑล

ภูมิประเทศของเทศมณฑลส่วนใหญ่เป็นเนินเขาลอนลาด มีแนวหินชอล์กพาดผ่านจากทิศตะวันตกเฉียงเหนือ ซึ่งก่อรูปเป็นแฮมป์เชอร์ดาวส์ ไปยังทิศตะวันออกเฉียงใต้ซึ่งเป็นส่วนหนึ่งของเซาท์ดาวส์ แม่น้ำสายสำคัญของเทศมณฑลมีต้นกำเนิดจากเนินเขาเหล่านี้ ได้แก่ แม่น้ำลัดดันและแม่น้ำเวย์ซึ่งไหลไปทางเหนือสู่แม่น้ำเทมส์ และแม่น้ำอิตเชนกับแม่น้ำเทสต์ซึ่งไหลลงใต้สู่เซาแทมป์ตันวอเทอร์ ซึ่งอ่าวปากแม่น้ำขนาดใหญ่ ทางตะวันออกเฉียงใต้มีท่าเรือพอร์ตสมัท ท่าเรือแลงสโตน และขอบด้านตะวันตกของท่าเรือชิเชสเตอร์ ซึ่งเป็นแม่น้ำหุบเขา (หรือริอา) ขนาดใหญ่สามแห่ง ทางตะวันตกเฉียงใต้เป็นที่ตั้งของนิวฟอเรสต์ อันประกอบด้วยทุ่งหญ้า ทุ่งพุ่มไม้ และป่าไม้ และนับเป็นหนึ่งในผืนป่าโบราณที่ใหญ่ที่สุดซึ่งยังคงหลงเหลืออยู่ในอังกฤษ

แฮมป์เชอร์มีผู้คนตั้งถิ่นฐานมาตั้งแต่ราว 14,000 ปีก่อน โดยประวัติศาสตร์ที่มีบันทึกเป็นลายลักษณ์อักษรเริ่มต้นในสมัยบริเตนของโรมัน ในสมัยนี้เมืองหลักคือเมืองเวนตา เบลการุม (ปัจจุบันคือวินเชสเตอร์) เทศมณฑลนี้ถูกบันทึกไว้ในหนังสือบันทึกดูมสเดย์ว่าแบ่งออกเป็น 44 ฮันเดรด (เขตการปกครองย่อยรองจากเทศมณฑล) ตั้งแต่คริสต์ศตวรรษที่ 12 เมืองท่าต่าง ๆ เติบโตขึ้นจากการค้ากับยุโรปแผ่นดินใหญ่ที่เพิ่มมากขึ้น อันเป็นผลจากอุตสาหกรรมขนแกะและผ้าทอ การประมง และการต่อเรือ ด้วยเหตุนี้ ภายในคริสต์ศตวรรษที่ 16 เซาแทมป์ตันจึงมีประชากรมากกว่าวินเชสเตอร์ ในความขัดแย้งช่วงคริสต์ศตวรรษที่ 20 รวมถึงสงครามโลกครั้งที่หนึ่งและครั้งที่สอง แฮมป์เชอร์มีบทบาททางทหารที่สำคัญอย่างยิ่งเนื่องจากมีหลายเมืองท่าภายในเทศมณฑล

 หมายเหตุ 

 อ้างอิง 

 แหล่งข้อมูลอื่น 


 Hampshire County Council 
 Walks Around Hampshire
 BBC Hampshire
 Hampshire Visitor Attractions 
 93 Vintage Photographs of Portsmouth from the Air 
 Historic Farnborough 
 Hampshire Local Community Website 
 Polish Community in Hampshire
 Winchester City Council

*
หมวดหมู่:เทศมณฑลทางพิธีการของอังกฤษ
หมวดหมู่:เทศมณฑลในประวัติศาสตร์อังกฤษ